sasicodes/solvari-1 huggingface dataset:
இடதுசாரிகள் பலமாக உள்ள மாநிலங்களைத் தவிர பஞ்சாயத்து அமைப்புகள் கூட்டுறவு சங்கங்கள் கிராமப்புற வங்கி மற்றும் கடன் கொடுக்கும் நிறுவனங்கள் போன்றவற்றை இவர்களே கட்டுப்பாட்டில் வைத்துள்ளதோடு முதலாளித்துவ நிலப்பிரபுத்துவக் கட்சிகளின் கிராமப்புறத் தலைவர் களாகவும் இவர்களே உள்ளனர்.
இந்தப் பகுதியினரால் உறிஞ்சப் படும் உபரி வட்டித் தொழிலிலும் ஊக நடவடிக்கைகளிலும் வீட்டு மனை அபிவிருத்தியிலும் விவசாயம் சார்ந்த தொழில்களிலும் முதலீடு செய்யப்படுகின்றன.
கிராமப்புற ஆதிக்க வர்க்கத்தினர் சாதியப் பிடிப்பைத் தங்களுக்கு ஆதரவு திரட்டப் பயன்படுத்திக் கொள்வதோடு கிராமப்புற ஏழை மக்களை பயமுறுத்திப் பணிய வைக்க வன்செயல்களிலும் ஈடுபடுகின்றனர்.
தாராளமயமாக்கலின் விளைவாக உலகளாவிய சந்தையில் இயங்கி வரும் பன்னாட்டு நிறுவனங்கள் மேம்பட்ட தொழில் நுட்பத்தைப் பயன்படுத்தி விவசாயப் பொருட்களுக்கான விலை நிர்ணயிப்பை முன்பைவிட அதிகமாக தங்களது நேரடிக் கட்டுப்பாட்டில் கொண்டு வந்துள்ளன.
விலையில் ஏற்படும் திடீர் ஏற்ற இறக்கங்களும் சமச் சீரற்ற பரிவர்த்தனையும் நிரந்தரமான அம்சங்களாக மாற்றப்பட்டு விட்டதால் விவசாயிகளைச் சுரண்டுவது என்பது தீவிரப்படுத்தப் பட்டுள்ளது.
இதன் விளைவாக விவசாயப் பொருட்களை விற்பவன் என்ற முறையிலும் தொழில்துறைப் பொருட்களை வாங்குபவன் என்ற முறையிலும் விவசாயி கடுமையாக உறிஞ்சப்படுகிறான்.
விவசாயம் பாசனம் மற்றும் இதர கட்டமைப்புப் பணிகளுக்கான பொது முதலீட்டைக் குறைப்பது முறைசார் துறைகளின் மூலம் தரப்படும் கடன் வசதியை வெகுவாகக் குறைப்பது போன்றவற்றை உள்ளடக்கிய இந்தக் கொள்கையால் கிராமப்புற ஏழைக் குடும்பங்கள் கடுமையான தாக்குதலுக்கு ஆளாகியுள்ளன.
ஏகாதிபத்திய நாடுகளின் தேவைக்கேற்ப ஏற்றுமதி சார்ந்த விவசாயக் கொள்கை வகுக்கப்பட்டுள்ளதன் விளைவாக நில உபயோகம் மற்றும் பயிர்முறை மாறி வருகிறது.
உணவு தானிய உற்பத்தியின் முக்கியத்துவம் பின்னுக்குத்தள்ளப் படுவதாலும் உணவு உற்பத்தியில் இந்தியாவின் சுயசார்பு வேரறுக்கப் படுவதாலும் இறையாண்மைக்கு நேரடியான அச்சுறுத்தல் ஏற்படுகிறது.
உலகவர்த்தக அமைப்பின் உத்தரவுக்கேற்ப விவசாயப் பொருட்கள் இறக்குமதி மீதான அனைத்துக் கட்டுப்பாடுகளும் நீக்கப்படுவதால் விவசாயிகளின் வாழ்க்கை கடுமையாக பாதிக்கப் பட்டுள்ளது.
நில உச்சவரம்புச் சட்டங்களை நீர்த்துப்போகச் செய்யு மாறு மாநில அரசுகளுக்கு பெருமளவு நிர்ப்பந்தம் தருவதோடு இந்திய பெரு வர்த்தக நிறுவனங்கள் மற்றும் அந்நிய விவசாய நிறுவனங்களுக்கு நிலங்களைக் குத்தகைக்கு விடவேண்டும் என்றும் நிர்ப்பந்தம் செய்யப்படுகிறது.
உலக வர்த்தக அமைப்பு மற்றும் பன்னாட்டு நிறுவனங்களின் நிர்ப்பந்தங்கள் காரணமாக உயிரியல் ஆதாரங்களின் மீதான இந்தியாவின் சுதந்திரத்தை கைவிடும் முறையிலும் விவசாயிகள் மற்றும் உண்மையான பயிரிடுவோரது உரிமைகளை மறுக்கும் முறையிலுமான கொள்கைகள் பின்பற்றப் படுகின்றன.
நில ஏகபோகத்தை உடைத்து நொறுக்காமல் ஏழை விவசாயிகள் மற்றும் விவசாயத் தொழிலாளர் களின் கடன் சுமைக்கு முடிவு கட்டாமல் நாட்டில் பொருளாதார சமூக மாற்றத்திற்கான அடிப்படையை உருவாக்க முடியாது.
பன்னாட்டு நிறுவனங்களுக்கும் ஏகாதிபத்திய நிதி மூலதனத்திற்கும் நமது பொருளாதாரத்தைத் திறந்துவிட்டதுதான் இந்திய சமூகத்தின் அனைத்துப் பகுதிகளிலும் அவை ஊடுருவி செல்வாக்கு செலுத்துவதற்கு அடிப்படையான காரணமாக அமைந்திருக்கிறது.
நிர்வாகத்துறை கல்வி அமைப்பு தகவல் தொடர்பு சாதனங்கள் மற்றும் பண்பாட்டுத் துறை ஆகியவை ஏகாதிபத்திய ஊடுருவலுக்கு இலக்காகிக் கொண்டிருக்கின்றன.
ஏகாதி பத்தியம் இத்தகைய சக்திகளின் வளர்ச்சியை நாட்டின் ஒற்றுமையை பலவீனப்படுத்துவதற்கும் தனது பிடிமானத்தையும் செல்வாக்கையும் அதிகப்படுத்துவதற்கும் பயன்படுத்த முயல்கிறது.
பன்னாட்டு ஏகபோக நிறுவனங்களின் கட்டுப்பாட்டில் உள்ள சக்திவாய்ந்த சர்வதேசத் தகவல் தொடர்பு சாதனங்களின் வளர்ச்சி நமது நாட்டின் சமூகப் பண்பாட்டு வாழ்க்கையில் நேரடியாகத் தலையிட ஏகாதிபத்தியத்திற்கு வழிவகுக்கிறது.
நுகர்பொருள் ஆசை சுயகர்வம் மற்றும் செல்லரித்துப்போன நெறிமுறைகள் ஆகியவற்றின் பிரச்சாரர்களாக சர்வதேச தகவல் தொடர்பு சாதனங்கள் செயல்பட்டு நமது சமூகத்தில் நேரடியான தாக்கத்தை ஏற்படுத்தியும் உள்ளன.
இதே நெறிகளைத்தான் பெரு முதலாளிகளால் மற்றும் இதர வர்த்தக நிறுவனங்களால் கட்டுப்படுத்தப்படுகிற இந்திய தகவல் தொடர்பு சாதனங்களும் திட்டமிட்டு பரப்பிவருகின்றன.
அவையாவன ஒவ்வொரு குடிமகனுக்கும் வாழ்க்கைக்குத் தேவையான வசதிகள் மற்றும் வேலை செய்யும் உரிமை செல்வக்குவிப்புக்கு வழிவகுக்காத பொருளாதார முறை கல்விபெறும் உரிமை மற்றும் குழந்தைகளுக்கு இலவச கட்டாயக் கல்வி பெறுவதற்கான வசதி தொழிலாளர்களின் வாழ்க்கைக்கான ஊதியம் ஆண்களுக்கும் பெண்களுக்கும் சமவேலைக்குச் சம ஊதியம்.
அரசியல் சட்ட நியதிகளுக்கும் முதலாளித்துவ ஆட்சி யாளர்களின் நடைமுறைக்கும் இடையே பெரிய இடைவெளி இருப்ப தானது சுதந்திரத்திற்கு பிந்தைய முதலாளித்துவ நிலப்புரத்துவ முறையின் மீதான கடுமையான கண்டனமாக திகழ்கிறது.
ஐம்பது களின் மத்தி வரையிலான ஆரம்பக்கட்டத்தில் பிரிட்டன் மற்றும் இதர ஏகாதிபத்திய சக்திகளை திருப்திப்படுத்தும் முறையிலான ஒதுங்கிச் செல்லும் கொள்கையையே இந்திய அரசாங்கம் பின்பற்றியது.
ஏகாதிபத்தியம் சோசலிசம் என உலகம் இருவேறு அணிகளாக கூர்மையாகப் பிரிந்து நின்ற நிலையில் ஏகாதிபத்திய அணி சார்பிலிருந்து விலகி நிற்பதற்கான சாத்தியக் கூறுகள் உருவாகின.
கூட்டுச்சேராக் கொள்கைக்கு ஆதரவாகவும் ராணுவ அணிகளில் சேர்வதற்கு எதிராகவும் சமாதானத்தை வலியுறுத்தியும் காலனி ஆதிக்கத்திற்கு எதிரான தேசிய விடுதலைப் போராட்டங்களுக்கு ஆதரவு தருவதாகவும் அயல்துறைக் கொள்கை மாறியது.
புதிதாக விடுதலை பெற்ற நாடுகளில் தலையாய நாடான இந்தியாவில் முதலாளி வர்க்கம் கூட்டுச்சேரா கொள்கையைப் பின்பற்றியது நாட்டின் நலனுக்கு பெருமளவு உதவியது.
அன்னிய மூலதனத்திற்கு ஆதரவான உள்நாட்டுக் கொள்கைக்கும் சுயேட்சையான அயல்துறைக் கொள்கைக்கும் இடையிலான முரண்பாடு எப்போதும் இருந்து வந்தது.
நீண்ட காலமாக பின்பற்றப்பட்டு வந்த கூட்டுச்சேராக் கொள்கை மற்றும் ஏகாதிபத்திய எதிர்ப்பு அயல்துறைக் கொள்கையிலிருந்து பின் வாங்குவதற்கான பணிகள் நரசிம்மராவ் ஆட்சிக் காலத்தில் துவங்கியது.
சுயசார்புக் கொள்கையிலிருந்து விலகியதும் அன்னிய மூலதன கோரிக்கை மற்றும் தாராளமயமாக்கல் வழியில் இந்தியா சென்றதும் அயல்துறைக் கொள்கை சார்ந்த ஏராளமான நிலைபாடுகளை மாற்றிக் கொள்ளு மாறு ஏகாதிபத்தியம் நிர்ப்பந்தம் செய்ய வழிவகுத்தது.
தொண்ணூறு களில் இந்திய அரசாங்கம் அமெரிக்காவுடன் ராணுவ பயிற்சி மற்றும் கூட்டுப் பயிற்சிக்கான ராணுவ ஒத்துழைப்பு உடன்பாட்டில் கையெழுத்திட்டது.
அமெரிக்காவின் இளைய பங்காளி என்ற கொள்கையை பின்பற்றுமளவுக்கு பாஜக அரசு அயல்துறைக் கொள்கையில் பெரும் மாற்றத்தைக் கொண்டு வந்துள்ளது.
அமெரிக்காவின் உலகளாவிய ஆதிக்கத் திட்டத்திற்கேற்ப நீண்டகாலமாக இருந்த கூட்டுச்சேராக் கொள்கை அடிப்படையிலான நிலைபாடுகள் கைவிடப்பட்டன.
உலக அளவில் சீனா ரஷ்ய நாடுகளுக்கு எதிரான அமெரிக்காவின் தொலைநோக்கு அடிப்படை யிலான சதித்திட்டத்திற்கு ஆதரவாக இந்தியாவையும் சேர்க்க முயல்வது நமது அயல்துறைக் கொள்கைக்கு உண்மையிலேயே அபாயகரமானதாகும்.
இந்தியா நடத்திய அணு ஆயுத சோதனைக்கு பாகிஸ்தானும் பதிலளித்துள்ளதால் இந்த துணை கண்டத்தில் அணு ஆயுதப் போட்டி ஏற்படும் நிலை உருவாகியுள்ளது.
குறுகிய தேசிய இனவெறி அடிப்படையிலான அணு ஆயுதக் கொள்கையானது நீண்டகாலமாக பின்பற்றப்பட்டு வந்த கூட்டுச்சேராக் கொள்கைக்கும் சமாதானத்திற்கும் எதிரானதாகும்.
இதனால் அமெரிக்க ஏகாதிபத்தியத்தின் தலைமையிலான ஏகாதிபத்திய நிர்ப்பந்தங்களுக்கு இந்தியா மேலும் ஆட்படும் அளவிற்கு பலவீனமடைந்துள்ளது.
உலக விவகாரங் களில் இந்தியா சுயேட்சையான நிலையை மேற்கொள்ளவும் நாட்டின் பொருளாதார சுதந்திரத்தைப் பாதுகாக்கவும் இத்தகைய கொள்கைதான் இந்தியாவிற்கு உதவும்.
மொழியின் பொதுத்தன்மையின் அடிப் படையில் மாநிலங்கள் அமைக்கப்பட வேண்டும் என்ற கோரிக்கையை பெரு முதலாளிகள் ஆரம்பத்தில் எதிர்த்தபோதும் வெகுஜன இயக்கங்களும் போராட்டங்களும் ஏற்படுத்திய நிர்ப்பந்தம் காரணமாக மொழிவாரி மாநிலங்கள் அமைப்பதற்கு ஒத்துக்கொண்டனர்.
நிர்வாக வசதி கருதி சிறிய மாநிலங்கள் அமைப்பதாக கூறிக்கொண்டு பாஜக தலைமையிலான அரசாங்கம் மொழிவாரி மாநிலம் என்ற கோட்பாட்டின் மீது புதிய தாக்குதலைத் தொடுத்துள்ளது.
மாநிலங்களுக்கு குறைவான அதிகாரங்களே உள்ளதால் மத்திய அரசாங்கங்களையே சார்ந்திருக்க வேண்டிய நிலையில் மாநிலங்களின் வளர்ச்சிப் பணிகள் பாதிக்கப் படுகின்றன.
இந்த முரண்பாடு களின் அடிப்படையில் பெரு முதலாளிகள் ஒருபுறம் மாநிலங்களின் முதலாளிகள் நிலப்பிரபுக்கள் உள்ளிட்ட பெரும்பான்மை மக்கள் மறுபுறம் என்கிற ஆழமான முரண்பாடும் நிலவி வருகிறது.
முதலாளித்துவத்தின் சமச்சீரற்ற பொருளாதார வளர்ச்சியின் தீவிரத்துவம் காரணமாக இந்த முரண்பாடு தொடர்ந்து மேன்மேலும் அதிகரித்து வருகிறது.
இந்த முரண்பாட்டின் அரசியல் வெளிப் பாடுதான் மக்களின் மொழி இன உணர்வை பிரதிபலிக்கிற பொதுவாக பிராந்திய முதலாளித்துவ நிலப்பிரபுத்துவ வர்க்கத்தை பிரதிநிதித்துவப்படுத்துகிற பிராந்தியக் கட்சிகளின் தோற்றம் ஆகும்.
பெரும் எண்ணிக்கையிலான சிறுபான்மை தேசிய இனங்கள் மற்றும் இனக்குழுக்களின் தாயகமாக உள்ள நாட்டின் வடகிழக்கு பிராந்தியம் முதலாளித்துவ வளர்ச்சிப் பாதையினால் ஏற்பட்ட சமச்சீரற்ற வளர்ச்சியாலும் பிராந்திய ஏற்றத் தாழ்வாலும் கடுமையான பாதிப்புக்குள்ளாகியுள்ளது.
தீவிரவாதிகளின் வன்செயல்களாலும் இன மோதல் களாலும் வளர்ச்சிப் பணிகளுக்கும் ஜனநாயக நடவடிக்கைகளுக்கும் பெரும் முட்டுக்கட்டை ஏற்பட்டுள்ளது.
ஆனால் கடந்த பல ஆண்டுகளாக இந்த மாநில சுயாட்சி உரிமைகள் பறிக்கப்பட்டு வந்ததால் இம்மாநில மக்களிடத்தில் அந்நியமாதல் அதிகரித்தது.
அமெரிக்கா தலைமையிலான ஏகாதிபத்தியம் இந்த சர்ச்சையை பயன்படுத்திக் கொண்டு இந்தியாவை நிர்ப்பந்தம் செய்வதோடு இந்த பிராந்தியத்தில் தலையீட்டையும் அதிகரித்துள்ளது.
ஜனநாயக வழிமுறையில் நாட்டு ஒற்றுமை சார்ந்த முக்கியமான பிரச்சனையை முதலாளித்துவ நிலப்பிரபுத்துவ வர்க்கம் தீர்க்க தவறியதன் வெளிப்பாடே வடகிழக்கு பிராந்திய மற்றும் காஷ்மீர் பிரச்சனைகளாகும்.
ஒருசில மாநிலங்களில் சில நெருக்கடியான பகுதிகளில் பழங்குடி மக்கள் அவர்களுக்காக உரிய தனித்துவம் வாய்ந்த மொழியையும் பண்பாட்டையும் கொண்டு வாழ்ந்து வருகிறார்கள்.
பழங்குடி மக்கள் தங்களின் தனித்தன்மையையும் பண்பாட்டையும் பாதுகாத்துக் கொள்ளும் அதே நேரத்தில் புதிய விழிப்புணர்வை பெற்றுள்ளனர்.
முன்னேற்றம் காண்பதற்காக தங்களது உரிமைகளைப் பாதுகாத்துக் கொள்வதில் முதலாளித்துவ நிலப்பிரபுத்துவ ஆட்சியாளர்களின் இரக்கமற்ற கொள்கையால் அவர்களது தனித்தன்மைக்கும் இருத்தலுக்குமே அச்சுறுத்தல் எழுந்துள்ள நிலையில் பழங்குடி மக்களிடையே சில பகுதியினரிடம் பிரிவினைவாதப் போக்கு வளர்ந்துள்ளது.
பழங்குடி மக்கள் வாழும் ஒன்றிணைந்த பகுதிகளிலும் அவர்கள் பெரும்பான்மையாக வாழும் பகுதிகளிலும் அவர்களது உரிமைகளைப் பாதுகாத்துக் கொள்ள பிராந்திய சுயாட்சி வழங்கப்பட வேண்டுமென்பது ஜனநாயக பூர்வமான நியாயமான கோரிக்கையே ஆகும்.
பழங்குடி மக்களின் பாரம்பரிய ஒற்றுமையை சீர்குலைக்கும் முயற்சியாக முதலாளித்துவ நிலப்பிரபுத்துவ ஒப்பந்தக்காரர் கூட்டு பழங்குடி தலைவர்களுக்கு சில சலுகைகளை வழங்கிவிட்டு அந்த மக்களின் நியாயமான உரிமைகளை மறுப்பதோடு அவர்களை மிருகத் தனமாகவும் ஒடுக்குகிறது.
அரசியலையும் மதத்தையும் முற்றாக பிரிப்பது என்பதற்குப் பதிலாக அரசு மற்றும் அரசியல் வாழ்க்கையில் அனைத்து மத நம்பிக்கைகளுக்கும் சமமாக தலையிடுவதற்கான சுதந்திரம் என்பதே மதச்சார்பின்மையின் பொருள் என மக்களை நம்ப வைக்க முயல்கின்றனர்.
மதச்சார்பின்மைக்கு எதிரான போக்குகளை உறுதியுடன் எதிர்ப்பதற்கு பதிலாக முதலாளி வர்க்கம் அதற்கு சலுகை வழங்கி வலுப்படுத்துகிறது.
அரசு நிர்வாகம் கல்வி அமைப்பு தகவல் தொடர்பு சாதனங்கள் ஆகியவற்றை மதவெறி மயமாக்க திட்டமிட்ட வகையில் முயற்சிகள் மேற்கொள்ளப்பட்டுள்ளன.
பெரும்பான்மை மதவெறியின் வளர்ச்சி சிறுபான்மை மதவெறி சக்திகளை வலுப்படுத்தும் மேலும் நாட்டின் ஒற்றுமைக்கு ஆபத்து விளைவிக்கும்.
பெரு முதலாளிகளில் ஒரு பகுதியினர் பாஜக மற்றும் அதன் மதவெறி அமைப்புகளுக்கு ஆதரவளிப்பது நாட்டின் ஜனநாயகம் மதச்சார்பின்மைக்கு தொடர்ச்சியான ஆபத்தை ஏற்படுத்தும்.
ஒவ்வொரு மதத்தினரின் உரிமைகளை அது பெரும்பான்மை மதமாக இருந்தாலும் சரி அல்லது சிறுபான்மை மதமாக இருந்தாலும் சரி அல்லது எந்த மதத்தின் மீதும் நம்பிக்கை இல்லாமல் இருந்தாலும் சரி அவர்களது உரிமைகளை கட்சி பாதுகாக்கும்.
அதே நேரத்தில் பொருளாதாரம் அரசியல் மற்றும் நிர்வாகம் போன்ற நாட்டின் வாழ்க்கையில் மதம் ஊடுருவும் எந்த வடிவத்தையும் கட்சி எதிர்த்துப் போராடும்.
பொருளாதார சமூகத்துறைகளில் சிறுபான்மை முஸ்லிம்களுக்கு சம வாய்ப்பு இல்லாததோடு அவர்களுக்கு எதிராக பாரபட்சமும் காட்டப்படுகிறது.
மற்றும் அதன் அமைப்புகள் சிறுபான்மை மக்களுக்கு எதிராக தொடர்ச்சியாக வெறுப்புணர்ச்சியை தூண்டி வருவதோடு கிறிஸ்தவ மக்களை குறிவைத்து தாக்கியும் வருகின்றன.
இதனால் சிறுபான்மை மக்களிடையே அந்நியப்படுத்தப்படும் உணர்வும் பாதுகாப்பற்ற உணர்வும் ஏற்படுவதால் அவர்களிடையே பழமைவாத போக்குகள் தோன்றி மதச்சார்பின்மை அடித்தளம் பலவீனப்படுத்தப்படுகிறது.
சிறுபான்மை மதவெறி சிறுபான்மை மக்களை தனிமைப் படுத்துவதால் அனைத்து ஒடுக்கப்பட்ட மக்களின் பொதுவான இயக்கத்திற்கு தடை ஏற்படுத்துகிறது.
ஜனநாயகம் மற்றும் மதச்சார் பின்மையை வலுப்படுத்துவதற்கான போராட்டத்தில் சிறுபான்மை மக்களின் உரிமைகளைப் பாதுகாப்பது மிக முக்கிய அம்சமாகும்.
தீண்டாமை என்பது சட்டவிரோதமானது என்று அறிவிக்கப்பட்டிருந் தாலும் தலித் மக்கள் தீண்டாமை மற்றும் பாரபட்சத்தின் இதர வடிவங்களுக்கு உள்ளாக்கப்படுகின்றனர்.
இதற்கு எதிராக தலித் மக்களிடம் வளர்ந்து வரும் விடுதலை உணர்வு கொடூரமான ஒடுக்கு முறை மற்றும் வன்செயல் மூலம் எதிர்கொள்ளப்படுகிறது.
சமூகத்தின் மிகவும் ஒடுக்கப்பட்ட பகுதியான தலித் மக்களிடையே ஏற்பட்டுள்ள எழுச்சியில் ஒரு ஜனநாயக உள்ளடக்கம் உள்ளது.
சாதித் தலைவர்கள் பலரும் சில முதலாளித்துவ அரசியல் கட்சித் தலைவர்களும் சுத்த சுயம்புவான சாதிய அறைகூவல் மூலம் மக்களிடமுள்ள சாதிப் பிரிவுகளை குறுகிய தேர்தல் ஆதாயத்திற்காக பயன்படுத்தி அனைத்து சாதியிலும் உள்ள ஒடுக்கப்பட்ட பகுதியினரின் பொதுவான இயக்கத்தை கட்டுவதற்கு எதிராக உள்ளனர்.
பழைய சமுதாய அமைப்பை தூக்கியெறியத் தேவையான அடிப்படை வர்க்கப் பிரச்சனைகளான நிலம் கூலிக்கான போராட்டம் மற்றும் நிலப்பிரபுத்துவத்திற்கு எதிரான போராட்டம் ஆகியவற்றை இவர்கள் புறக்கணிக்கிறார்கள்.
தலித் மக்களில் மிகப் பெரும் பகுதியினர் உழைக்கும் வர்க்கத்தின் பகுதியாக உள்ள நிலையில் சாதிய முறைக்கும் தலித் மக்கள் மீதான ஒடுக்கு முறைக்கும் எதிரான ஒற்றுமை உழைக்கும் மக்களின் ஒற்றுமையே ஆகும்.
சமூக சீர்திருத்த இயக்கங்கள் மூலம் சாதிய முறை மற்றும் அதன் அனைத்து வடிவத்திலான சமூக ஒடுக்கு முறையை எதிர்த்துப் போராட வேண்டியது ஜனநாயகப் புரட்சியின் முக்கியமான பகுதியாகும்.
அவர்கள் முன்னேறுவது என்பது ஒரு புறம் இருப்பினும் ஐம்பதாண்டுகால முதலாளித்துவ நிலப்பிரபுத்துவ ஆட்சி ஆணாதிக்கம் என்பதையே அனைத்து துறைகளிலும் நிரந்தரமாக்கிவிட்டது.
பொருளாதாரத்துறை மற்றும் சமூகத்துறை என இரண்டிலும் தாராளமயமாக்கல் புதிய பாலியல் சுரண்டல் முறையைக் கொண்டு வந்துள்ளதால் பெண்களுக்கு எதிரான வன்செயல்கள் அதிகரித்து வருகின்றன.
பொருளாதார சுதந்திரம் மற்றும் சமூக அரசியல் வாழ்வில் சுயேட்சையான பங்கு என்பது பெண்களின் முன்னேற்றத்திற்கு அடிப்படையான நிபந்தனையாகும்.
முதலாளித்துவ வளர்ச்சிப் பாதையின் பிரதிபலிப்பான அதிகபட்சமாக மத்தியத்துவப்படுத்தப்பட்ட அதிகார வர்க்கமுறையின் அடிப்படை யிலேயே நிர்வாக முறை உள்ளது.
சுரண்டல் வர்க்கத்தின் நலனைப் பாதுகாக்க பணிவுடன் சேவை செய்கிற மக்களிடமிருந்து துண்டிக்கப் பட்டுள்ள அதிகாரிகளின் கையிலேயே அதிகாரங்கள் குவிக்கப் பட்டுள்ளன.
அதிகார வர்க்கத்தின் அபரிமிதமான வளர்ச்சி ஆளும் வர்க்கத்துடன் அதற்குள்ள வலுவான கூட்டு அதிகாரிகள் மத்தியில் பரவலாக இருந்து வரும் லஞ்சம் போன்றவற்றால் சமூகத்தின் ஜனநாயகக் கட்டமைப்பு பலவீனமடைந்துள்ளது.
கோட்பாட்டு அளவில் பணக்காரர்களும் ஏழையும் சமம் என்று சம்பிரதாயபூர்வமாகக் கூறப்பட்டாலும் நீதித்துறை அமைப்பு சாராம்சத்தில் சுரண்டும் வர்க்கத்தின் நலனை பாதுகாப்பதாகவும் அவர்களது வர்க்க ஆட்சியை உயர்த்திப் பிடிப்பதாகவுமே உள்ளது.
நீதித்துறை நிர்வாகத்திலிருந்து பிரிக்கப்பட்டது என்கிற முதலாளித் துவ ஜனநாயக கோட்பாடு முழுமையாக செயல்படுத்தப்படாததால் நிர்வாகத்துறையின் பிடிப்புக்கும் செல்வாக்கிற்கும் உட்பட்டதாகவே நீதித்துறை உள்ளது.
அரசியல் சாசனத்தின் படியான ஜனநாயகக் கோட்பாடுகள் மற்றும் அடிப்படை உரிமைகளை உயர்த்திப் பிடித்த தீர்ப்புகளைக் கூட ஆளும் வர்க்கம் திசைதிருப்பிய உதாரணங்களும் உண்டு.
நீதிபதிகள் பதில் சொல்ல வேண்டிய கடமையை உண்டாக்கும் பலமான ஏற்பாடு இல்லாததால் நீதித்துறையின் சில பகுதிகளில் லஞ்ச நடைமுறைகள் குறித்த தகவல்களும் வெளியாகி யுள்ளன.
எல்லையை பாதுகாப்பதே ராணுவத்தின் பணியாக இருந்தபோதும் சுரண்டலுக்கு உள்ளாகும் மக்களின் நலன்களுக்கும் ஆளும் வர்க்கங்களின் நலன்களுக்கும் இடையிலான மோதல் வெளிப்படையாக வரும்போது ஆளும் வர்க்கம் தனது நலனை பாதுகாத்துக் கொள்ள ஆயுதப்படை மற்றும் துணை ராணுவப் படைகளையே மேன்மேலும் சார்ந்துள்ளது.
காவல்துறை அரசியல் ஆதாய நடவடிக்கைகளுக்காக பயன்படுத்தப்படுவதோடு பல இடங்களில் லஞ்சத்திற்கு ஆளாகி ஏழைகளுக்கு எதிரான சுரண்டும் ஏற்பாட்டின் பகுதியாகவே உள்ளது.
ஆனால் அவர்கள் நிலவுடமை மூலதனம் மற்றும் அனைத்து உற்பத்திக் கருவிகளையும் கையிலே வைத்துள்ளதால் மற்றவர்கள் மீது ஆதிக்கம் செலுத்திச் சுரண்டுகின்றனர்.
நாடாளு மன்ற ஜனநாயக முறையில் முதலாளித்துவ அரசு அதிகாரமும் அரசாங்கமும் பெரும்பான்மை மக்களின் வாக்குகள் மூலம் தேர்வு செய்யப்பட்டாலும் சாராம்சத்தில் அவர்களது அரசியல் பொருளாதாரம் பிரதிநிதித்துவப்படுத்துவது இந்தச் சிறுபான்மை யினரின் அதிகாரமே ஆகும்.
தொழிலாளர்கள் விவசாயிகள் மற்றும் இதர பகுதி ஜனநாயக மனோபாவம் கொண்ட மக்களைப் பொறுத்தவரை இந்த அடிப்படை உரிமைகள் செயல்படாமல் முற்றிலும் முடக்கி வைக்கப் படுகின்றன.
பல லட்சக்கணக்கான மக்கள் வாழும் பகுதிகளில் கூட மாதக்கணக்கில் ஆண்டுக்கணக்கில் தடையுத்தரவுகள் பிறப்பிக்கப் பட்டு கூட்டம் கூடும் உரிமை கூட மறுக்கப்படுகிறது.
தொழிலா ளர்கள் விவசாயிகள் மற்றும் இதர பகுதி ஜனநாயக மனோபாவம் கொண்ட மக்கள் தங்களது அரசியல் பொருளாதார உரிமைகளை பாதுகாத்துக் கொள்வதற்கான கோரிக்கைகளை முன்வைத்துப் போராடும்போது அரசு அமைப்புகளின் வன்முறை அவர்களுக்கு எதிராக காட்டுமிராண்டித்தனமான வடிவம் கொள்கிறது.
இடதுசாரிகள் தலைமையிலான அரசாங்கங்கள் உள்ள மேற்குவங்கம் கேரளம் திரிபுரா ஆகிய மாநிலங்களில் அதிகாரப்பரவல் மற்றும் மூன்றடுக்கு பஞ்சாயத்து முறையிலான அதிகாரப் பங்கீடு என முக்கியமான நடவடிக்கைகள் மேற்கொள்ளப்பட்டுள்ளன.
இடதுசாரிகள் தலைமை யிலான மாநிலங்களைத் தவிர இதர மாநிலங்களில் பஞ்சாயத்து முறை ஜனநாயக விரிவாக்கத்திற்கு பயன்படுத்தப்படவில்லை.
அதற்கு மாறாக கிராமப்புறங்களில் உள்ள நிலப்பிரபுக்கள் கந்து வட்டிக்காரர்கள் ஒப்பந்தக்காரர்களின் அதிகாரத்தை நிலைநிறுத்துவ தற்காகவே பயன்படுத்தப்படுகிறது.
மதம் மற்றும் மரபின் பெயரால் பெண்களையும் ஒடுக்கப்பட்ட சாதியினரையும் இழிவுபடுத்தக் கூடிய பொல்லாத பழக்க வழக்கங்களும் மதிப்பீடுகளும் நிரந்தரமாக்கப்படுகின்றன.
பத்திரிகை மற்றும் மின்னணு தகவல் தொடர்பு சாதனங்கள் வானொலி தொலைக்காட்சி போன்றவற்றில் ஆதிக்கம் செலுத்தும் சுரண்டும் வர்க்கம் மற்றும் ஏகாதிபத்திய நிறுவனங்கள்தான் பத்திரிகை சுதந்திரம் கூட்டம் கூடும் மற்றும் பிரச்சாரம் செய்யும் உரிமை போன்றவற்றை முழுமையாகப் பயன்படுத்திக் கொள்கின்றன.
இவர்களது அளவு கடந்த ஆதார வளங்களோடு உழைக்கும் மக்களால் போட்டி போட முடியாததால் பெயரளவுக்கு வழங்கப்பட்டுள்ள உரிமைகளைக்கூட அவர்களால் பயன்படுத்திக் கொள்ள முடியவில்லை.
பொதுப் பதவிகளை வகிப்போர் உயரதிகாரிகள் மற்றும் முதலாளித்துவ அரசியல்வாதிகள் ஆகியோரின் லஞ்சக் கூட்டால் சட்டம் கவிழ்க்கப்படுவதோடு பொது நிதியையும் கொள்ளையடிக்கச் சாதகமான நிலை உருவாக்கப் படுகிறது.
தேர்தல்களில் ஏராளமாக பணம் செலவழிக்கப்படுவது அரசியல் கிரிமினல் மயமாவது கள்ள வாக்குப் போடுவது வாக்குச் சாவடிகளை கைப்பற்றுவது போன்றவற்றால் நாடாளுமன்ற ஜனநாயக முறைக்கு பெரும் அச்சுறுத்தல் ஏற்பட்டுள்ளது.
உள்நாட்டு நெருக்கடி நிலைப்பிரகடனம் போன்ற நாடாளு மன்ற ஜனநாயகத்தின் மீது தாக்குதல் தொடுக்கப்பட்ட போதெல்லாம் எதேச்சதிகார முயற்சிகளை மக்கள் எதிர்த்திருக் கின்றனர்.
இந்தியாவில் தற்போதுள்ள நாடாளுமன்ற முறை முதலாளித்துவ வர்க்க ஆட்சியின் வடிவமாக இருந்தாலும் மக்களின் முன்னேற்றத்திற்கான ஒரு அங்கமாக உள்ளது.
மக்கள் தங்களின் நலன்களை பாதுகாத்துக் கொள்வதற்கும் அரசு விவகாரங்களில் ஓரளவு தலையிடுவதற்கும் ஜனநாயக மற்றும் சமூக வளர்ச்சிக்கான போராட்டங்களை நடத்துவதற்கும் தற்போதுள்ள நாடாளுமன்ற முறை சில வாய்ப்புகளை வழங்குகிறது.
சுதந்திரம் பெற்றதிலிருந்து அரசு அதிகாரத்தில் தொடர்ச்சியாக இருந்துவரும் பெரு முதலாளி வர்க்கம் ஒருபுறம் அரசு அதிகாரத்தை பயன்படுத்தி மக்களைச் சுரண்டி தனது வர்க்க நலனை வலுப்படுத்திக் கொண்டுள்ளதோடு மறுபுறத்தில் ஏகாதிபத்தியத்துடனும் நிலப்பிரபுத்துவத்துடனும் பேரம் பேசியும் சமரசம் செய்து கொண்டும் வருகிறது.
வளர்ச்சியடைந்த முதலாளித்துவ நாடுகளில் வளர்ந்து வரக் கூடிய முதலாளிகளால் முதலாளித்துவத்திற்கு முந்தைய சமுதாயத்தின் சாம்பலிலிருந்து முதலாளித்துவம் வளர்ச்சியடைந்ததைப் போல் இல்லாமல் இந்தியாவில் முதலாளித்துவத்திற்கு முந்தைய சமுதாயத்தின் மீது முதலாளித்துவம் உருவாயிற்று.
தங்களது காலனி ஆட்சியின் போது பிரிட்டிஷ் ஆட்சியாளர்களோ அல்லது சுதந்திரத்திற்குப் பிறகு ஆட்சிக்குவந்த இந்திய முதலாளிகளோ முதலாளித்துவத்திற்கு முந்தைய சமூகத்தை உடைத்தெறிய முன்வரவில்லை.
இன்றைய இந்திய சமூகமானது ஏகபோக முதலாளிகளால் ஆதிக்கம் செய்யப் படுகிற சாதிய மத மற்றும் ஆதிவாசி அமைப்புகளைக் கொண்ட ஒரு வினோதமான கலவையாக உள்ளது.
முதலாளித்துவதிற்கு முந்தைய சமூக அமைப்பை அழிப்பதில் விருப்பு கொண்ட அனைத்து முற்போக்கு சக்திகளையும் ஒன்றுபடுத்தி அந்த சமூக அமைப்பிற்குள் இருக்கக் கூடிய அனைத்து புரட்சிகர சக்திகளையும் ஒன்றிணைத்து மக்கள் ஜனநாயகப் புரட்சியை நிறைவேற்றுவதன் மூலம் சோசலிசத்தை நோக்கிய மாற்றத்திற்கான பூர்வாங்க பணிகளை மேற்கொள்ள வேண்டிய கடமை உழைப்பாளி வர்க்கத்திற்கும் அதன் கட்சிக்கும் இருக்கிறது.
பெருமுதலாளி வர்க்கத்தின் தலைமையிலான இன்றைய அரசு மற்றும் முதலாளித்துவ நிலப்பிரபுத்துவ அரசாங்கத்தின் கீழ் இதை அடைய முடியாது என்பது தெளிவு.
நமது நாட்டில் சோசலிசத்தை நிர்மாணிப்பதில் இந்திய கம்யூனிஸ்ட் கட்சி மார்க்சிஸ்ட் உறுதியோடுள்ள அதேவேளையில் பொருளாதார வளர்ச்சியின் நிலை தொழிலாளி வர்க்கத்தின் அரசியல் தத்துவார்த்த ஸ்தாபன முதிர்ச்சி நிலை ஆகியவற்றை கருத்தில் கொள்ள வேண்டியுள்ளது.
எனவே தொழிலாளி வர்க்கத்தின் தலைமையிலான தொழிலாளிவிவசாயி கூட்டில் உறுதியான அடித்தளம் உடைய அனைத்து உண்மையான நிலப்பிரபுத்துவ எதிர்ப்பு ஏகபோக எதிர்ப்பு ஏகாதி பத்திய எதிர்ப்பு சக்திகளை உள்ளடக்கிய மக்கள் ஜனநாயகத்தை நிறுவுவதை மக்கள் முன்பு உடனடி இலக்காக கட்சி வைக்கிறது.
இப்போதைய முதலாளித்துவநிலப்பிரபுத்துவ அரசை நீக்கிவிட்டு அந்த இடத்தில் மக்கள் ஜனநாயக அரசை நிறுவுவதே முதன்மை யான முக்கியமான தேவையாகும்.
இந்தியப் புரட்சியில் நிறைவேறாத ஜனநாயகக் கடமைகளை நிறைவேற்றுவதன்மூலமே நாட்டை சோசலிசத்திற்கான பாதையை நோக்கி அழைத்துச் செல்ல முடியும்.
வயது வந்தோர் வாக்குரிமை மற்றும் திரும்ப அழைக்கும் உரிமையுடன் கூடிய விகிதாச்சார பிரதிநிதித்துவ நெறிமுறையின் அடிப்படையில் தேர்வு செய்யப்பட்ட மக்கள் பிரதிநிதிகளே அரசு அதிகாரத்தை செயல்படுத்தும் உயர் அதிகார அமைப்பினர் ஆவர்.
சாதிய மத வகுப்பு தேசிய இன பாலியல் அடிப்படையில் எத்தகைய பாரபட்சமும் காட்டப்படாமல் அனைத்து இந்திய குடிமக்களும் அரசினால் சமமாக நடத்தப்படுவார்கள்.
நாடாளுமன்ற உறுப்பினர்கள் அவரவர்களின் தேசிய மொழியில் பேசும் உரிமை வழங்கப்படுவதோடு மற்ற அனைத்து மொழிகளிலும் அதே நேரத்தில் மொழிபெயர்க்கவும் ஏற்பாடு செய்யப்படும்.
ஒவ்வொரு மாநிலத் திலும் அந்தந்த மாநில மொழியிலேயே அனைத்து பொதுத்துறை மற்றும் அரசு நிறுவனங்களில் நிர்வாகம் நடைபெறுவது உறுதிப் படுத்தப்படும்.
மாநிலத்தில் மாநில மொழியுடன் தேவையையொட்டி ஒரு பிராந்தியத்திலுள்ள சிறுபான்மை அல்லது சிறுபான்மையினர் மொழியையும் இணைத்துக்கொள்ள ஏற்பாடு செய்யப்படும்.
இந்தியாவின் ஒற்றுமையை மேலும் உறுதியாக்குவதற்காக மாநிலங் களிடையேயும் பல்வேறு மாநில மக்களிடையேயும் பொருளாதார அரசியல் பண்பாட்டுத் துறைகளில் பரஸ்பர ஒத்துழைப்பை வளர்த்து மேம்படுத்திட மக்கள் ஜனநாயக அரசு முயற்சிகள் மேற்கொள்ளும்.
தேசிய இனங்கள் மொழிகள் பண்பாடுகளின் பன்முகத்தன்மை மதிக்கப்படுவதோடு வேற்றுமையில் ஒற்றுமையை வலுப்படுத்து வதற்கான கொள்கை வகுக்கப்படும்.
பிற்பட்ட மற்றும் பலவீனமான மாநிலங்கள் பிராந்தியங்கள் பகுதிகள் தங்கள் பிற்பட்ட தன்மையி லிருந்து விரைவாக மீள நிதி மற்றும் இதர உதவிகள் தந்து சிறப்புக்கவனம் செலுத்தப்படும்.
மக்கள் ஜனநாயக அரசு உள்ளாட்சி நிர்வாகத்துறையைப் பொறுத்த வரை விரிவான ஒருங்கிணைப்புடன் கிராம நிலை முதல் உயர்நிலை வரை உள்ளாட்சி அமைப்புகள் மக்களால் நேரடியாக தேர்வு செய்ய ஏற்பாடு செய்வதோடு இந்த அமைப்புகளுக்கு போதுமான அதிகாரமும் பொறுப்பும் நிதியும் வழங்கும்.
அரசியல் கட்சிகள் தொழிற்சங்கங்கள் விவசாயிகள் மற்றும் விவசாயத் தொழிலாளர் சங்கங்கள் மற்றும் இதர உழைக்கும் மக்களின் வர்க்க வெகுஜன அமைப்புகள் இதில் முக்கியப் பங்காற்றும்.
மக்களின் ஜனநாயக விருப்பங்களுக்கேற்ப நாட்டின் சட்டம் இயற்றும் அமைப்புகள் மற்றும் நிர்வாக எந்திரங்கள் தொடர்ந்து பொறுப்புடன் செயல்பட மக்கள் ஜனநாயக அரசு நடவடிக்கை எடுக்கும்.
மக்கள் ஜனநாயக அரசு கறுப்புப்பணத்தை வெளிக்கொணரும் லஞ்சத்தை ஒழிக்கும் பொது வாழ்க்கையில் ஈடுபடுவோரின் பொருளாதாரக் குற்றங்கள் மற்றும் லஞ்ச நடவடிக்கைகளை தண்டிக்கும்.
அவர்களுக்கு நல்ல வாழ்க்கைத்தரம் பணிபுரிவதற்கேற்ற சூழல் பண்பாட்டுத் துறை வசதிகள் போன்றவற்றை செய்து தருவதோடு அவர்களது குழந்தைகளுக்கு கல்வி வழங்கப்படும்.
திடகாத்திரமான வர்களை ராணுவப் பயிற்சியில் சேர உற்சாகப்படுத்துவதோடு அவர்களுக்கு நாட்டின் சுதந்திரம் மற்றும் அதன் பாதுகாப்பு குறித்த விழிப்புணர்வு ஊட்டப்படும்.
மனச்சாட்சியின்படி நடந்துகொள்ள தங்குதடையற்ற சுதந்திரம் மதநம்பிக்கை மற்றும் வழிபாட்டு உரிமை பேச்சுரிமை பத்திரிகை சுதந்திரம் கூட்டம் கூடும் உரிமை வேலைநிறுத்தம் செய்யும் உரிமை அரசியல் கட்சிகள் மற்றும் சங்கங்கள் அமைக்கும் உரிமை இடம் பெயரும் மற்றும் பணியாற்றும் உரிமை மாற்று கருத்துக்கூறும் உரிமை ஆகியவை உத்தரவாதப்படுத்தப்படும்.
தாழ்த்தப்பட்டோர் பழங்குடியினர் மற்றும் இதர பிற்படுத்தப்பட்ட வகுப்பினருக்கு பணி மற்றும் இதர கல்வி வசதிகளில் சிறப்பு வசதிகள் செய்து தரப்படும்.
அனைத்து சமூகங்களைச் சேர்ந்த பெண் களுக்கும் சம உரிமைகள் என்ற அடிப்படையில் சமூக பொருளாதார குடும்ப பாதுகாப்பு சட்டங்கள் செயலாக்கப்படும்.
குடும்ப கட்டமைப்பை ஜனநாயகப்படுத்துவது என்ற முயற்சியின் பகுதியாக குழந்தை பாதுகாப்பு மற்றும் குடும்ப பணிகளில் பொருத்தமான ஆதரவுமுறை உருவாக்கப்படும்.
முழு அளவிலான ஆராய்ச்சி மற்றும் வளர்ச்சி நிறுவனங்கள் மூலம் அறிவியல் மற்றும் தொழில்நுட்ப வளர்ச்சி ஊக்குவிக்கப்படும்.
குழந்தைகளுக்கு மழலையர் பள்ளிகள் மற்றும் காப்பகங்கள் உழைக்கும் மக்களுக்கு ஓய்வு இல்லங்கள் மற்றும் மனமகிழ் மையங்கள் முதுமைக்கால ஓய்வூதியம் போன்றவை உறுதி செய்யப்படும்.
ஆண்கள் மற்றும் பெண்களுக்கு குடும்பக்கட்டுப்பாடு குறித்து விழிப்புணர்வை ஏற்படுத்துகிற கட்டாயப்படுத்தாத மக்கள் தொகைக் கொள்கையை மக்கள் ஜனநாயக அரசு ஊக்குவிக்கும்.
மக்களது பொருளியல் பண்பாட்டு வாழ்க்கையை செழுமைப்படுத்த இலக்கியம் கலை மற்றும் பண்பாட்டை வளர்க்க வளப்படுத்த தேவையான முயற்சிகள் மேற்கொள்ளப்படும்.
சாதிய பாலியல் பாகுபாடுகள் மதவெறியில் எழும் வெறுப்புணர்வுகள் அடிமைப்புத்திகள் மூட நம்பிக்கைகளி லிருந்து மக்களை விடுவிக்க அது உதவும்.
ஆதிவாசி மக்கள் உள்ளிட்ட மொழிவழி தேசிய இன மக்களின் தனித்துவமான மொழி பண்பாடு மற்றும் வாழ்க்கை முறையை நாடு முழுதுமுள்ள ஜனநாயக மக்களுடைய பொது அபிலாஷைகளுக்கு இயைந்த முறையில் வளர்த்தெடுக்க உதவும்.
இதர நாடுகளில் வாழும் மக்களோடு நமது மக்களுக்கு சகோதரபூர்வமான உணர்வு வளர பாடுபடுவதோடு இன மற்றும் தேசிய அடிப்படையிலான பகை உணர்வை கைவிடுவ தற்கான உணர்வும் வளர்க்கப்படும்.
மின்னணு தகவல் தொடர்புச் சாதனத் துறையில் ஒரு பொது ஒளிபரப்பு முறைக்கு அழுத்தம் தரப்பட்டு தகவல் தொடர்புத்துறை வளர்த்தெடுக்கப்படும்.
தகவல் தொடர்புச் சாதன சொத்துக்கள் தனியார் கைகளில் குவிவது மற்றும் இந்திய தகவல் தொடர்புச் சாதன சொத்துக்களில் அன்னியருக்கு உரிமை அனுமதிக்கப்படமாட்டாது.
விவசாயிகள் கிராம கைவினை ஞர்கள் மற்றும் விவசாயத் தொழிலாளர்களுக்கு நீண்டகால குறைந்த வட்டியுடைய கடன்கள் உத்தரவாதப்படுத்தப்படும்.